|  |  |
| --- | --- |
| **MINISTERUL EDUCAŢIEI** **ŞCOALA GIMNAZIALĂ ”ION CÂMPINEANU”,** **MUNICIPIUL CÂMPINA** **Strada Erupţiei, nr.7, Cod poștal 105600, Jud. Prahova,****Tel. /Fax: 0244/333835; e-mail :** **ioncampineanuph@gmail.com** |  |

**CONDIȚII ACORDARE BURSE DE MERIT**

 Bursele de merit, cumulate cu bursele de reziliență, se acordă pentru minimum 30% din elevii din fiecare clasă de gimnaziu și liceu dintr-o unitate de învățământ preuniversitar.

Bursele de merit se acordă după cum urmează:

a) elevilor din fiecare clasă de gimnaziu și liceu dintr-o unitate de învățământ preuniversitar, mai puțin elevii din clasa a V-a și elevii din clasa a IX-a, cu medii generale pe anul școlar anterior mai mari sau egale cu 9,50; în situația în care prin aplicarea procentului de 30% nu sunt cuprinși toți elevii cu medii generale anuale mai mari de 9,50, lista va fi extinsă pentru a-i cuprinde și pe aceștia;

b) elevilor din fiecare clase a V-a dintr-o unitate de învățământ preuniversitar, în ordinea descrescătoare a mediilor calculate ca medie aritmetică, având două zecimale, fără rotunjire, a notelor obținute de elevi pe parcursul primelor două intervale de învățare din anul școlar în curs; în situația în care prin aplicarea procentului de 30% nu sunt cuprinși toți elevii cu medii mai mari sau egale cu 9,50, lista va fi extinsă pentru a-i cuprinde și pe aceștia;

c) elevilor care au obținut premiile I, II sau III la etapele județene ale olimpiadelor școlare recunoscute de Ministerul Educației, conform calendarelor competiționale aprobate prin ordin de ministru, precum și elevilor care fac parte din loturile restrânse de pregătire pentru participarea la olimpiadele internaționale;

d) elevilor care au obținut premiul I la etapele naționale ale concursurilor școlare și extrașcolare recunoscute și finanțate de Ministerul Educației, conform calendarelor competiționale aprobate prin ordin de ministru;

e) elevilor care au obținut premiul I la etapele naționale ale concursurilor școlare și extrașcolare recunoscute de Ministerul Educației,

f) elevilor care au obținut medalia de aur/locul I la campionatele naționale organizate de federațiile sportive naționale olimpice / probe olimpice..

 Pot primi bursă de merit doar elevii promovați la toate disciplinele și care au obținut media 10 la purtare, la finalul cursurilor din anul școlar anterior, în condițiile Legii învățământului preuniversitar nr. 198/2023, cu modificările ulterioare.

 Bursele de merit se acordă elevilor pe baza rezultatelor obținute, la propunerea dirigintelui, nefiind condiționate de depunerea unei cereri în acest sens.

 Bursele de merit obținute în urma rezulatelor la olimpiade și concursuri se acordă pe baza unei cereri întocmite de părinte / reprezentant legal , însoțită de diploma care atestă rezultatul obținut.

**Bursa de merit se poate cumula cu bursa socială.**

|  |  |
| --- | --- |
| **MINISTERUL EDUCAŢIEI** **ŞCOALA GIMNAZIALĂ ”ION CÂMPINEANU”,** **MUNICIPIUL CÂMPINA** **Strada Erupţiei, nr.7, Cod poștal 105600, Jud. Prahova,****Tel. /Fax: 0244/333835; e-mail :** **ioncampineanuph@gmail.com** |  |

**CONDIȚII ACORDARE BURSE DE REZILIENȚĂ**

 Bursele reziliență, cumulate cu bursele de merit se acordă pentru minimum 30% din elevii din fiecare clasă de gimnaziu și liceu dintr-o unitate de învățământ preuniversitar.

 Bursele de reziliență se acordă după cum urmează:

a) elevilor din fiecare clasă de gimnaziu și liceu dintr-o unitate de învățământ preuniversitar, mai puțin elevii din clasa a V-a și elevii din clasa a IX-a, care au obținut cel puțin media 7 în anul școlar anterior celui în care se acordă bursa, în ordine descrescătoare a mediilor generale;

b) elevilor fiecărei clase a V-a dintr-o unitate de învățământ preuniversitar, cu media primelor două interval de învățare din anul școlar în curs mai mare sau egală cu 7, în ordinea descrescătoare a mediilor;

 Pot primi bursă de reziliență doar elevii promovați la toate disciplinele și care au obținut media 10 la purtare, la finalul cursurilor din anul școlar anterior, în condițiile Legii învățământului preuniversitar nr. 198/2023, cu modificările ulterioare.

 Bursele de reziliență se acordă elevilor pe baza rezultatelor obținute, la propunerea dirigintelui, nefiind condiționate de depunerea unei cereri în acest sens.

**Bursa de rezilență se poate cumula cu bursa socială.**

**Un elev poate beneficia de o singură bursă de merit, indifferent de rezultatele obținute în anul școlar anterior, ca medie general sau rezultate la competiții;**

**Bursele de merit și de reziliență se acordă în perioada cursurilor școlare.În situația în care elevii acumulează 10 sau mai multe absențe nemotivate într-o lună, nu primesc bursă de merit sau de reziliență pentru luna respectivă.**

**Bursa de merit și de reziliență se acordă și sub condiția ca elevul beneficiar să fie promovat la toate disciplinele și să fi obținut media 10 sau calificativul foarte bine la purtare în anul școlar anterior.**

**CONDIȚII ACORDARE BURSE SOCIALE**

 Bursa socială se acordă ***la cerere***, în funcție de situația materială/socială/medicală a elevului, a familiei sau a susținătorilor legali.

 Elevii care beneficiază de bursă socială au dreptul la păstrarea confidențialității asupra identității, datelor cu caracter personal și informațiilor referitoare la situația de dificultate în care se află.

 Bursa socială se acordă elevilor din învățământul preuniversitar de stat, înscriși la cursurile cu frecvență, inclusiv celor școlarizați la domiciliu sau care urmează cursurile în școala de spital, care se încadrează în cel puțin una dintre următoarele situații:

 a**) elevi proveniți din familii care realizează un venit mediu net lunar pe membru de familie, supus impozitului pe venit, pe ultimele 12 luni anterioare cererii, mai mic de 50% din salariul minim net pe economie (1181 lei);** se va lua în calcul salariul minim net pe economie în vigoare la data depunerii cererii (2363 lei). La stabilirea venitului mediu net lunar pe membru de familie se iau în calcul toate veniturile nete cu caracter permanent realizate de membrii familiei, supuse impozitului pe venit. Prin venituri nete se înțelege totalitatea sumelor primite/realizate de persoana singură, respectiv de fiecare membru al familiei, reprezentând valoarea obținută după aplicarea cotei de impozitare asupra venitului impozabil stabilit conform Legii nr. 227/2015 privind Codul fiscal, cu modificările și completările ulterioare.;

 **b) elevi cu unul sau ambii părinți decedați și elevi asupra cărora a fost instituită o măsură de protecție specială**, respectiv plasamentul/plasamentul de urgență, fără a se lua în considerare nivelul venitului mediu pe membru de familie;

 **c) elevi care provin din familii monoparentale care realizează un venit mediu net lunar pe membru de familie, supus impozitului pe venit, pe ultimele 12 luni anterioare cererii, mai mic de salariul minim net pe economie (2363 lei);**

 **d) elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului**, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilități în grad de handicap și a modalităților de aplicare a acestora, cu modificările și completările ulterioare, și structurate tipologic conform aceluiași ordin, fără a se lua în considerare nivelul venitului mediu pe membru de familie;

 Pentru obținerea bursei sociale, elevii majori sau părinții/tutorii legal instituiți/reprezentanții legali ai elevilor minori depun o cerere însoțită de acte care dovedesc dreptul de acordare a bursei sociale, în primele 25 de zile calendaristice de la începerea cursurilor anului școlar – **TERMEN DE DEPUNERE:4 OCTOMBRIE 2024**

**Elevii care acumulează 10 sau mai multe absențe nemotivate într-o lună nu primesc bursa socială pentru luna respectivă.**

**Un elev poate beneficia de o singură burșă socialeă, chiar dacă îndeplinește mai multe criteria de acordare (de exemplu venituri misi și familie monoparentală).**

**Bursa social se acordă și pe perioada vacanței. Nu primesc bursă social în perioada vacanței de vară elevii care nu au promovat anul școlar , cei care sunt corigenți ls o msterie și su msi mult de 20 de absențe nemotivate/an, cei care nu au fost admiși la liceu sau în învățământul profesional de stat sau elevii care repetă anul școlar din alte motive decât cele medicale**

**Bursa socială se poate cumula cu bursa de merit sau cu bursa de reziliență.**